**PUHEENJOHTAJA**

Arvoisat yhdistysten puheenjohtajat ja jäsenet!

”Uusi vuosi ja uudet kujeet” – kuuluu sanonta. Uusi vuosi ei sikäli ala mitenkään uudella ja ihmeellisellä tavalla, koska taistelemme edelleen vakavaa epidemiaa vastaan ja se asettaa toiminnalle edelleen rajoitteita. Tartuntamäärät ovat jälleen olleet kasvussa joulun pyhien jälkeen ja varmasti parin viikon sisällä näemme, mihin suuntaan epidemia meidän alueella etenee.

Toimimme vastuullisesti ja näytämme omalla toiminnallamme hyvää esimerkkiä, mutta pidetään rattaat pyörimässä siten, kun tässä tilanteessa on mahdollista. Varsinkin, kun pitkästä aikaa meillä on paljon lunta niin voimme ainakin talvilajeja toteuttaa tällä hetkellä hyvillä mielin.

Piirien työvaliokunta ja puheenjohtajisto on kokoontunut ensimmäisen kerran eilen keskiviikkona 13.1.2021 ja tämän vuoden yhteisenä isona teemana on piirien talous, sen parantaminen ja kehittäminen. Samaten pyritään saattamaan loppuun strategian suunnittelu, jotta se voidaan tämän vuoden aikana kokouksissa käsitellä ja hyväksyttää alkamaan vuodelle 2022 alusta lähtien. Jäsenliitoilla (RES, RESUL ja RU puolella RUL) alkoi uusi strategiakausi tämän vuoden alusta ja näin ollen oman piirimmekin tulevan strategian on hyvä kulkea samaa linjaa liittojen kanssa.

Meidän piirin yhteinen iso projekti on myös liiton uudistamat kotisivut ja tätä kautta yhdistysten toiminnan kirjaaminen omille kotisivuille. HUOM! Mitään muuta tapaa ei ole tämän vuoden alusta esittää omaa toimintaansa ja saada sitä raportteihin kuin tämä kotisivu. Tämä tarkoittaa sitä, että jos ette kirjaa tapahtumianne kotisivuille, niin loppuvuodessa se näyttää teidän toimintanne osalta siltä, että teillä ei ole ollut toimintaa. Piirin ei myöskään saa toimintatukia, mikäli yhdistykset eivät ole kirjanneet toimintojaan. Tästä asiasta on liiton toimesta lähetetty tiedote kaikille luottamushenkilöille tiistaina 12.1.2021, missä on ohjeet toiminnan kirjaamiselle.
Kysyisinkin samalla, että olisiko myös hyvä järjestää Teamsin kautta piirin yhdistyksille vielä kertaava kotisivujen päivityskoulutus? Mielellämme autamme teitä yhdistyksissä, jotta tämä olisi teille mahdollisimman helppoa ja kätevää.

Tähän liittyen myös piirin toimintakilpailu tullaan tekemään sellaiseksi, että se vastaa jatkossa myös liiton linjaa toimintakilpailussa. Tästä syystä tällä hetkellä toimintakilpailun säännöt eivät ole näkyvillä kotisivuilla. Piirimme toiminnanjohtaja on pyytänyt tähän asiaan liittyen selvitystä liitolta, että mitä ovat ne toiminnat, mitä he painottavat ja miten liiton toimintakilpailu muodostuu.

Vastauksen saatuamme asia käsitellään piirien hallituksien kokouksissa tammikuun lopulla ja sen jälkeen saadaan uudet toimintakilpailun säännöt myös kotisivuille kaikkien nähtäväksi.

Toivotan teille kaikille hyvää ja turvallista alkanutta uutta vuotta 2021!

Terveisin

Minna Nenonen

V-S piirin puheenjohtaja

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA, PARIVARTION TOIMITUSNEUVOSTO**

Ilmoittakaa vuoden 2021 toimikuntiin yhdistyksenne edustajia toiminnanjohtajalle (vsres@co.inet.fi) 24.1.2021 mennessä.

**LÄHIAJAN TAPAHTUMIA**

* 30.1. Piirien pistooliampumahiihto ja -sprinttiviesti (M) Loimaa
* 6.2. Piirien talvimestaruuskilpailu (M) Laitila
* 6.2. RESUL:n ampumahiihto Jurva
* 7.2. Piirien ilma-ase (M) Turku
* 27.2. Piirien ampumahiihto ja -parisprintti (M) Alastaro

**JÄSENREKISTERI**

Jatkossa voit tehdä rekisteriin itse korjauksia. Jäsenrekisterin tietoja päivitetään säännöllisesti Postin järjestelmästä, joten osoitetietojen muutoksista ei tarvitse ilmoittaa.

Tässä ohjeita maanpuolustusrekisterin käyttöön: Jokainen jäsen voi internetin kautta itse tarkistaa ja päivittää omat jäsentietonsa. Reserviläisliiton nettisuvulla

kohdassa Jäsenille --> Tarkasta ja korjaa jäsentietosi --> Kirjaudu jäsenasioihin. Käyttäjätunnuksena toimii oma jäsennumero ja ensimmäisellä sisäänkirjautumiskerralla

salasanana on postinumero. Salasana on vaihdettava ensimmäisen sisäänkirjautumisen yhteydessä.

Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin

automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. Ei muuta kuin kokeilemaan ja

pitämään omat tiedot ajan tasalla!"

**PIIRITOIMISTO**

**Valtiollisten ansiomerkkien esitykset** piiritoimistoon 25.1.2021 mennessä.

**Piirihallituksen seuraava kokous** on etäkokouksena tiistaina 26.1.2021 kello 17.30.

**Seuraava PYT:n kokous** on etäkokouksena keskiviikkona 17.4.2021 kello 17.00.

**Parivartion 1/2021** aineistopäivä on 4.2.2021 ja lehti ilmestyy 25.2.2021 Teemana on ”Viestintä”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle (vsres@co.inet.fi) ja toimitukseen (parivartio@gmail.com). **Muistakaa toimittaa kilpailujen tulokset aina vain Word – asiakirjana!**

**Messupaketti** on ”talviteloilla”. Varaukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta (vsres@co.inet.fi). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika). Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy 17.3.2021.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toistaiseksi. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email vsres@co.inet.fi

Toiminnanjohtaja on lomalla 18. – 24.1.

Ohessa on **vuoden 2021 tapahtumakalenteri**

***Piiritoimisto toivottaa kaikille mukavaa talven jatkoa!***